SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Peter Braciník, doc. Ing., PhD., Žilinská univerzita v Žiline, Elektrotechnická fakulta, Univerzitná 1, 010 26 Žilina, Národný delegát pre programový výbor Horizont 2020 „Bezpečná, čistá a efektívne využívaná energia“, AJ, NJ

2.  Zahraničná pracovná cesta:
Belgicko, Brusel, 12. 11. 2018, Centre de Conference Albert Borschette, 36 Rue Froissartstraat –B- 1050 Brussels, účasť na rokovaní programového výboru Horizon 2020 „Bezpečná, čistá a efektívne využívaná energia“, cestovné náklady hradené z rozpočtu EK, ostatné CVTI SR
Priebeh cesty:		prekročenie Slovensko- Rakúskych hraníc 12.11.2018 o 07:15
			prekročenie Rakúsko- Slovenských hraníc 12.11.2018 o 22:15

3.  Rámcový program pobytu:
12. 11. 2018 13:30-17:30 Meeting of the programme committee for the specific programme implementing Horizon 2020 – the framework programme for research and innovation (2014-2020) – configuration ‘Secure, Clean and Efficient Energy’
Agenda rokovania:
1.	Welcome and approval of draft agenda
2.	Next programme period (2021-2027): links between HORIZON EUROPE and THE LIFE PROGRAMME
3. Energy work programme 2018-2020 - Discussion on the first outline of activities for 2020
4.	Any other business

4.  Stručný priebeh rokovaní, resp.  študijného pobytu:
Dňa 12. novembra 2018 sa uskutočnilo zasadnutie programového výboru v konfigurácii Bezpečná, čistá a efektívne využívaná energia. Na začiatku zasadnutia prezentovala komisia najnovšie správu z oblasti energetiky. Európska komisia robí intenzívne na viacerých dokumentoch týkajúcich sa ďalšieho rozvoja sektora energetiky – dekarbonizácia energetiky, energetická efektívnosť, balíček pre čistú energiu, s cieľom dosiahnuť pozíciu svetového lídra v oblasti obnoviteľných zdrojov energie, pričom sa všetky aktivity prispôsobujú tvoriacej sa štruktúre budúceho rámcového programu Horizon Europe. Snahou komisie je dostať tému Čistá energia do všetkých programov EÚ. 
V prvej časti rokovania zástupcovia komisie oboznámili prítomných delegátov s linkami medzi programami Horizon Europe a The Life Programme pre nasledujúce programové obdobie (2021 – 2027). Delegáti vyjadrili obavu nad tým, že sa niektoré aktivity presúvajú z programového výboru do programu Life, kde členské štáty nemajú žiadne slovo (nie je tam pracovná skupina zložená z členských štátov). Zástupcovia EK ubezpečili delegátov, že sa o tomto probléme intenzívne rokuje na úrovni komisie, pričom rokovania stále prebiehajú a nie sú ukončené.
Hlavným bodom rokovania bolo prvé pripomienkovanie výziev pracovného programu pre rok 2020, ktorý má byť zároveň prechodným rokom medzi programami Horizon 2020 a Horizon Europe. Plán finalizácie znenia týchto výziev bol prerokovaný so Strategic Committee, no delegáti opätovne vyjadrili svoj nesúhlas s príliš nahusteným harmonogramom, ktorý neumožňuje dostatočne posúdiť predkladané znanie výziev zo strany zástupcov priemyslu v členských štátoch. Druhá verzia pracovného programu bude delegátom poskytnutá na pripomienkovanie pred ďalším stretnutím programového výboru. 
Zástupcovia EK v krátkosti predstavili hlavné témy pracovného programu pre rok 2020, ich vývoj v rámci pracovného obdobia a možné smerovanie v budúcnosti. Má to totiž kľúčový vplyv na súčasnú textáciu výziev. Medzi základné témy pracovného programu na rok 2020 patria:
•	Energy efficiency / Smart and clean energy for consumers.
•	Smart cities and communities.
•	Global leadership in renewables / Joint actions among countries.
•	Smart citizen-centred energy system / Smart and clean energy for consumers.
•	Enabling near-zero CO2 emissions from fossil fuel power plants and carbon intensive industries.
•	Cross-cutting issues.
•	Next-generation batteries.
•	Possible additional actions.
Najbližšie zasadnutia programového výboru sú plánované na 12. 2. 2019.

5.  Odporúčané závery:
Pripomienkovať aktualizované znenie nových výziev pre rok 2020 v spolupráci s podpornou skupinou.

6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine Energy Programme Committee a u národného delegáta.

7.   Osobitne vyhodnotený očakávaný prínos ZPC
Oboznámenie sa s postojom komisie ku pripomienkam vzneseným zo strany delegátov k obsahu pracovného programu pre obdobie 2020 a s ďalším smerovaním výskumu v oblasti energetiky v rámci nasledujúceho programového obdobia.

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: doc. Ing. Peter Braciník, PhD.  	......................................
Dátum:  2. 12. 2018
								
Správu schválil:  prof. RNDr. Ján TURŇA, CSc., generálny riaditeľ  ......................................